Samantha Leonard: 'n Duisend Keuses | Stage and ScreenStage and Screen
Home / Archives / Music Archives / Samantha Leonard: 'n Duisend Keuses
Finalis van The Voice het nuwe video!
Samantha Leonard se eerste Afrikaanse enkelsnit, 'n Duisend Keuses, is gedurende September 2018 vrygestel en is reeds besig om die trefferparades van radiostasies landswyd te klim! Die musiekvideo vir hierdie treffende liedjie is op 22 Oktober bekend gestel.
Die video is in 'n moderne eksklusiewe huis in Ebotse Country & Golf Estate in Benoni verfilm en deur die bekende span van Fathom Media vervaardig. Samantha het self die konsep uitgewerk. Sy noem dat dit was vir haar belangrik was om die enkelsnit, wat die fondasie is van die album, van die begin af eerlik te hou wanneer dit kom by die skryf van die liedjie, asook die visuele kant van die musiekvideo daarvoor. Sy wou seker maak dat dit kom uit 'n ware plek en haar storie vertel deur haar eie oë as kunstenaar, van waar sy op hierdie punt van haar lewe en loopbaan staan.
Die konsep van die video is om die stryd van 'n kunstenaar in die moderne sosiale media – klimaat te wys waar soveel aandag op beeld en opinies geplaas word. Haar verskyning in die video, terwyl sy besig is om voor te berei vir 'n fotosessie in 'n opwindende eksklusiewe huis, fokus op die uitdaging om 'n publieke persoon te wees, asook 'n private persoon.
Deur hierdie storie wil sy ander inspireer wat dalk dieselfde pad stap of moedeloos voel om nooit op te gee, ten spyte van al die struikelblokke en opinies wat na 'n mens kant toe gegooi word en om te onthou dat jy nie op ander om jou kan staatmaak om jou drome waar te maak nie. Sy vertel verder dis iets wat net JY vir jouself kan doen en om altyd getrou aan jouself te wees en jou waardes waarop jy staan, en in glo.
Ebotse Country & Golf Estate Fathom Media Samantha Leonard Samantha Leonard 'n Duisend Keuses Stage and Screen Stage and Screen Cape Town Stage and Screen Johannesburg Stage and Screen music Stage and Screen South Africa	2018-10-30